# Pal per a autofoto

Un pal per a selfis o pal per a autofoto, també conegut com selfie stick (en anglès, /sɛlfi stɪk/), és un monòpode utilitzat per poder fer autofotos col·locant un smartphone (telèfon intel·ligent) o una càmera en el suport i que ens permet enfocar una distància més enllà dels límits normals del braç.

## Història

La innovació s'ha associat amb el narcisisme creixent en la societat contemporània, alguns crítics el re-bategen com pal Narcisstick
El 1983 la càmera Minolta Disc-7 tenia un mirall convex a la part frontal per permetre la composició dels autoretrats, i el seu embalatge mostrava la càmera muntada en un pal, mentre s'utilitza amb aquesta finalitat. El pal telescòpic per a càmeres de mà compactes va ser patentat a EE. UU. el 1983, i un pal de selfi japonès va aparèixer al llibre 101 invents japonesos inútils el 1995. L'inventor canadenc Wayne Fromm va patentar el seu Quik Pod el 2005, i els pals per a autofotos han estat disponibles als Estats Units almenys des de 2011. El producte va ser inclòs entre els 25 millors invents de la revista Time de 2014.

## Estructura

Els pals de metall són típicament extensibles, amb una corretja en un extrem per al canell i una abraçadora ajustable a l'altre extrem perquè mantingui el dispositiu fix al seu lloc. Alguns tenen controls remots o Bluetooth, permetent a l'usuari decidir quan fer la foto, i fins i tot els models dissenyats per a les càmeres digitals tenen un mirall darrere de la pantalla de visió perquè el dispar pugui ser alineat.

## Restriccions

Les restriccions a l'ús dels pals per a autofotos s'han imposat en una sèrie de llocs específics generalment per motius de seguretat i possibles molèsties causades als altres.

## Telecomunicacions

El 2014, l'agència de gestió de ràdio de Corea del Sud va emetre un conjunt de directrius per a la venda dels pals per a autofotos que utilitzen la tecnologia Bluetooth per activar la càmera, ja que qualsevol d'aquests productes venuts a Corea del Sud és considerat un dispositiu de telecomunicacions i ha de ser provat i registrat per l'agència.

## Els esdeveniments esportius

El 2015 els pals per a autofotos es van prohibir en tots menys en dos dels principals camps de futbol de la lliga Premier League, després de les queixes dels fans les opinions dels quals deien que els impedia visualitzar el partit. L'Emirates Stadium, seu de l'Arsenal Futbol Club, prohibeix qualsevol objecte que pugui ser utilitzat com una arma o pugui comprometre la seguretat pública, i es referia als pals per a autofotos com a tals. Aquests també han estat prohibits en altres esdeveniments esportius com l'Australian Open i el Tour Down Under.

## Museus i galeries

Els pals per a autofotos han estat prohibits en alguns museus i galeries a causa de preocupacions sobre possibles danys a les obres d'art i mecenes, així com la interrupció i l'obstaculització d'altres visitants. La prohibició està en major part a les principals galeries d'Austràlia, com la Galeria Nacional d'Austràlia i la National Portrait Gallery, i al Museu Hirshhorn i al Jardí d'Escultures als Estats Units.

## Concerts

Els pals per a selfis han estat prohibits a alguns festivals de música, ja que impedeixen al públic del concert gaudir de l'espectacle.

## Referències

* ↑ http://www.xatakamovil.com/movil-y-sociedad/palos-para-selfies-que-modelo-comprar
* ↑ «In Defense of the Selfie Stick». TheHuffingtonPost.com, Inc., 30-10-2014. [Consulta: 27 novembre 2014].
* ↑ «The selfie stick: A short history of this year's most popular Christmas present». City A.M.. [Consulta: 17 enero 2015].
* ↑ «MINOLTA DISC-7 CAMERA, 1983». museumoftechnology.org.uk. Arxivat de l'original el 31 de enero de 2015.
* ↑ Alex Scola. «Turns Out Japan Invented The 'Selfie-Stick' 20 Years Ago». Distractify. Arxivat de l'original el 9 de enero de 2015.
* ↑ «Is this man responsible for inventing the selfie stick?». .
* ↑ «Zuckerberg Selfie Stick». The Next Web, Inc, 26-11-2013. [Consulta: 26 novembre 2014].
* ↑ «Would You Buy a Zuckerberg Selfie Stick?». International Business Times AU, 28-11-2013. Arxivat de l'original el 30 de noviembre de 2014. [Consulta: 26 novembre 2014].
* ↑ «Selfie-stick sellers face fines in South Korea». BBC News, 1 diciembre 2014.
* ↑ «Oi, Aussie sports fans! Take that selfie stick and stick it». theregister.co.uk.
* ↑ McGlone, Peggy. «Smithsonian bans use of selfie sticks in all of its museums». The Washington Post, 03-03-2015. [Consulta: 4 març 2015].
* ↑ «Australian venues ban 'narcissistic' selfie sticks». , 24-02-2015 [Consulta: 24 febrer 2015].